Diari Oficial de la Generalitat Valenciana


Sumari del DOGV 7751, del 01-04-2016 (2016/1960)

Resolució de 8 de març de 2016, de la Conselleria d'Habitatge, Obres Públiques, i Vertebració del Territori per la qual s'acorda el desistiment de la licitació número CMAYOR/2010/13/238. PIP - Adequació i millora del carril del Port. Carril bici i enjardinament fins al Port de Catarroja.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7751

Data del DOGV
:   01-04-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1960


Data del document
:   08-03-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * contracte d'obres

Resolució de 8 de març de 2016, de la Conselleria d'Habitatge, Obres Públiques, i Vertebració del Territori per la qual s'acorda el desistiment de la licitació número CMAYOR/2010/13/238. PIP - Adequació i millora del carril del Port. Carril bici i enjardinament fins al Port de Catarroja. [2016/1960]  
Vista la proposta de desistiment de data 22 de febrer de 2016 del director general d'Obres Públiques, Transports i Mobilitat de l'expedient de referència l'objecte del qual és l'obra »PIP- Adequació i millora del carril del port. Carril bici i enjardinament fins al port de Catarroja» i de conformitat amb els següents  
  
Antecedents de fet  
1. L'1 de juliol de 2014 la consellera d'Infraestructures, Territori i Medi Ambient va aprovar l'expedient de contractació de referència, juntament amb la despesa corresponent, i es va disposar l'obertura d'un procediment obert, amb adjudicació a l'oferta econòmicament més avantatjosa en funció de diversos criteris, per a la seua adjudicació.  
2. En data 25 de juliol de 2014 s'insereix en el Diari Oficial de la Comunitat Valenciana l'anunci de licitació, sense que s'haja procedit a dictar una resolució d'adjudicació.  
3. En data 16 de desembre de 2015, el director general d'Obres Públiques, Transport i Mobilitat, en qualitat de president de la mesa de contractació, proposa l'adjudicació de l'esmentat expedient a l'empresa Ocide Construcción, SA, per un import de 634.421,76 euros (sense IVA), i aquesta va depositar una garantia de 31.721,09 euros corresponent al 5 % del pressupost d'adjudicació del contracte.  
4. En data 3 de febrer de 2016 (reg. entr. 3006/3000, 15.02.2016) l'Ajuntament de Catarroja presenta, en relació a les obres de referència, una sol·licitud perquè aquesta conselleria reconsidere l'execució del projecte tal com està aprovat i hi introduïsca les modificacions següents:  
  
- Modificar la solució projectada des de la V-31 fins al Port de Catarroja, evitant cobrir la séquia existent i fer una séquia nova en la vorera nord del camí, aquesta solució seria molt menys costosa que la projectada i tècnicament factible degut a l'alt nivell freàtic i a la reduïda tensió del subsòl.  
- Realitzar una branca del carril bici que discorreria pel tram de zona verda de titularitat municipal situada a l'est del ferrocarril València - La Encina, entre l'eixida del túnel de l'estació i el barranc de Xiva.  
  
- Modificar el traçat del carril que discorre pel polígon industrial, evitant les eixides de les indústries i que discorrerà pel centre del camí del Port.  
- Per últim i respecte al projecte, deixar preparada o al menys dissenyada una passarel·la sobre l'autovia V-31, la qual seria objecte d'un projecte distint. Per tant, el modificat del projecte, objecte de la present sol·licitud, el pas inferior que actualment existeix i que travessa l'esmentada via, hauria de millorar-se quant a paviment, il·luminació, drenatge, bombes d'extracció i senyalització viària per evitar conflictes entre els ciclistes i vehicles de motor.  
Respecte d'això, amb data 18 de febrer de 2016, el responsable de l'actuació, de conformitat amb el que disposa l'article 155 del Text Refós de la Llei de Contractes del Sector Públic (TRLCSP), proposa el desistiment del procediment de licitació i una nova licitació quan estiga redactat el nou projecte per part de l'Ajuntament de Catarroja, atenent les següents circumstàncies.  
En el plec de clàusules administratives particulars que regeix la contractació de les obres de referència, no s'adverteix expressament de la possibilitat de modificació del contracte, com preceptivament es requereix en l'article 106 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic (d'ara en avant TRLCSP), per a dur a terme modificacions previstes en la documentació que regeix la licitació.  
L'execució del ramal paral·lel al ferrocarril fins al barranc de Xiva, constituiria l'addició de prestacions complementàries a les inicialment contractades que, de conformitat amb el que disposa l'article 105.2 del TRLCSP, requeriria una nova contractació.  
De les modificacions proposades per l'ajuntament, especialment, d'una banda, la proposta d'escometre una secció transversal diferent en el tram final de l'actuació, entre la V-31 i el Port de Catarroja, sent coneguts amb anterioritat a la licitació els inconvenients que presentava la solució projectada i, per un altre costat, la proposta de modificació del traçat en el camí al Port en la zona del polígon industrial, que podia haver-se previst, no s'ajusten a cap dels supòsits previstos en l'article 107.1 del TRLCSP per a dur a terme modificacions no previstes en la documentació que regeix la licitació i suposen una variació substancial de la funció i característiques essencials, segons el que disposa l'article 107.2.a del TRLCSP.  
 L'article 155 del TRLCSP preveu el procediment per al desistiment del procediment d'adjudicació per l'Administració, que podrà acordar-se per l'òrgan de contractació abans de l'adjudicació.  
  
  
Fonaments de dret  
1. L'article 155 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic estableix que: «2. La renúncia a la subscripció del contracte o el desistiment del procediment només podran acordar-se per l'òrgan de contractació abans de l'adjudicació. En ambdós casos es compensarà els candidats o licitadors per les despeses en què hagueren incorregut, en la forma prevista en l'anunci o en el plec, o d'acord amb els principis generals que regeixen la responsabilitat de l'Administració. 3. Només podrà renunciar-se a la subscripció del contracte per raons d'interés públic degudament justificades en l'expedient. En aquest cas, no podrà promoure's una nova licitació del seu objecte mentres subsistisquen les raons al·legades per a fonamentar la renúncia. 4. El desistiment del procediment haurà d'estar fonamentat en una infracció no esmenable de les normes de preparació del contracte o de les reguladores del procediment d'adjudicació, i s'haurà de justificar en l'expedient la concurrència de la causa. El desistiment no impedirà la iniciació immediata d'un nou procediment de licitació».  
2. La consellera d'Habitatge, Obres Públiques i Vertebració del Territori és competent per a adoptar la present resolució de conformitat amb l'article 28 de la Llei 5/1983, de 30 de desembre, del Consell.  
  
Vistos els preceptes legals mencionats i la resta de disposicions de caràcter general i pertinent aplicació, resolc:  
  
Primer  
Acordar el desistiment a la subscripció del contracte de PIP - Adequació i millora del carril del Port. Carril bici i enjardinament fins al Port de Catarroja, pels motius exposats anteriorment.  
  
Segon  
Procedir a la devolució de la garantia depositada per l'empresa Ocide Construcción, SA, per un import de 31.721,09 euros, i l'import de les despeses dels anuncis de licitació en què haja incorregut.  
  
Tercer  
Alliberar el crèdit corresponent.  
Contra la present resolució, que posa fi a la via administrativa, podrà interposar-se un recurs potestatiu de reposició davant de la consellera d'Habitatge, Obres Públiques i Vertebració del Territori en el termini d'un mes, comptat des de l'endemà de la notificació, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, conforme a l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que puga exercitar-se qualsevol altre recurs que es crega oportú.  
  
València, 8 de març de 2016.- La consellera d'Habitatge, Obres Públiques i Vertebració del Territori: María Joe Salvador Rubert.